CELEX: 32020R1720
Language: hu
Date: 2020-11-17 00:00:00
Title: A Bizottság (EU) 2020/1720 rendelete (2020. november 17.) a 142/2011/EU rendeletnek a kedvtelésből tartott állatok Grúziából származó eledelének behozatala tekintetében történő módosításáról (EGT-vonatkozású szöveg)

2020.11.18.   
               
               
                  HU
               
               
                  Az Európai Unió Hivatalos Lapja
               
               
                  L 386/6
               
            
         A BIZOTTSÁG (EU) 2020/1720 RENDELETE
         (2020. november 17.)
         a 142/2011/EU rendeletnek a kedvtelésből tartott állatok Grúziából származó eledelének behozatala tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a nem emberi fogyasztásra szánt állati melléktermékekre és a belőlük származó termékekre vonatkozó egészségügyi szabályok megállapításáról és az 1774/2002/EK rendelet hatályon kívül helyezéséről szóló, 2009. október 21-i 1069/2009/EK európai parlamenti és tanácsi rendeletre (1) és különösen annak 41. cikke (3) bekezdésének első és harmadik albekezdésére és 42. cikke (2) bekezdésére,
         mivel:
         
                     (1)
                  
                  
                     A 142/2011/EU bizottsági rendelet (2) megállapítja az 1069/2009/EK rendelet végrehajtására vonatkozó szabályokat, többek közt a kedvtelésből tartott állatok eledelének behozatalára vonatkozó köz- és állategészségügyi feltételeket. A kedvtelésből tartott állatok eledelének (beleértve a műcsontot is) az Unióba történő behozatalára és az Unión történő átszállítására vonatkozó követelményeket az említett rendelet XIV. melléklete határozza meg, többek között a harmadik országok jegyzékét is.
                  
               
                     (2)
                  
                  
                     2019. március 19-én Grúzia – a kedvtelésből tartott állatok feldolgozott eledelének (kivéve a konzervált eledelt) az Unióba történő behozatala céljából – felvételét kérte a 142/2011/EU rendelet XIV. mellékletébe.
                  
               
                     (3)
                  
                  
                     A Bizottság helyszíni ellenőrzéseket végzett, és ezek keretében mélyrehatóan megvizsgálta a kérelmező harmadik ország állategészségügyi jogszabályait és ugyanezen harmadik ország illetékes hatóságainak az említett jogszabályok végrehajtására és a hatósági ellenőrzések elvégzésére vonatkozó kapacitását abból a célból, hogy a kérelmező harmadik országot felvegye a 142/2011/EU rendelet XIV. mellékletébe a kedvtelésből tartott állatok feldolgozott eledelének (kivéve a konzervált eledelt) az Unióba történő behozatala céljából. Grúzia illetékes hatóságai arról biztosították a Bizottságot, hogy országuk be tudja tartatni a vonatkozó egészségügyi feltételeket, és kielégítő garanciákat tud nyújtani a kedvtelésből tartott állatok feldolgozott eledelének (kivéve a konzervált eledelt) előállítására irányuló ellenőrzések tekintetében. Ezért Grúziát indokolt felvenni azon harmadik országok jegyzékébe, amelyekből kedvtelésből tartott állatok feldolgozott eledele – kivéve a konzervált eledelt – behozható az Unióba, illetve átszállítható az Unión területén.
                  
               
                     (4)
                  
                  
                     A 142/2011/EU rendeletet ezért ennek megfelelően módosítani kell.
                  
               
                     (5)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            A 142/2011/EU rendelet XIV. melléklete e rendelet mellékletének megfelelően módosul.
         
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. november 17-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 300., 2009.11.14., 1. o.
         
         
            (2)  A Bizottság 142/2011/EU rendelete (2011. február 25.) a nem emberi fogyasztásra szánt állati melléktermékekre és a belőlük származó termékekre vonatkozó egészségügyi szabályok megállapításáról szóló 1069/2009/EK európai parlamenti és tanácsi rendelet végrehajtásáról, valamint a 97/78/EK tanácsi irányelvnek az egyes minták és tételek határon történő állategészségügyi ellenőrzése alóli, az irányelv szerinti mentesítése tekintetében történő végrehajtásáról (HL L 54., 2011.2.26., 1. o.).
      
      
         
            MELLÉKLET
            A 142/2011/EU rendelet XIV. melléklete II. fejezetének 1. szakaszában szereplő 2. táblázat 12. sorának helyébe a következő szöveg lép:
            
               
                           „12
                        
                        
                           Kedvtelésből tartott állatok eledele, beleértve a műcsontot
                        
                        
                           
                                       a)
                                    
                                    
                                       Kedvtelésből tartott állatok feldolgozott eledele és műcsontok esetében: a 35. cikk pontjának i. és ii. alpontjában említett anyagok.
                                    
                                 
                                       b)
                                    
                                    
                                       Kedvtelésből tartott állatok nyers eledele esetében: a 35. cikk a) pontjának iii. alpontjában említett anyagok.
                                    
                                 
                        
                           A kedvtelésből tartott állatok eledelét és a műcsontot a XIII. melléklet II. fejezetével összhangban kellett előállítani.
                        
                        
                           
                                       a)
                                    
                                    
                                       Kedvtelésből tartott állatok nyers eledele esetében:
                                       A 206/2010/EU rendelet II. mellékletének 1. részében vagy a 798/2008/EK rendelet I. mellékletében felsorolt azon harmadik országok, amelyekből a tagállamok engedélyezik az ugyanazon állatfajból származó friss hús behozatalát, feltéve, hogy csak a csontos hús behozatala engedélyezett.
                                       Halból származó anyagok esetében a 2006/766/EK határozat II. mellékletében felsorolt harmadik országok.
                                    
                                 
                                       b)
                                    
                                    
                                       Műcsont és kedvtelésből tartott állatok eledele a nyers eledel kivételével:
                                       
                                                    
                                                
                                                
                                                   A 206/2010/EU rendelet II. mellékletének 1. részében felsorolt harmadik országok, valamint az alábbi országok:
                                                   
                                                                
                                                            
                                                            
                                                               (JP) Japán
                                                            
                                                         
                                                                
                                                            
                                                            
                                                               (EC) Ecuador
                                                            
                                                         
                                                                
                                                            
                                                            
                                                               (LK) Srí Lanka
                                                            
                                                         
                                                                
                                                            
                                                            
                                                               (TW) Tajvan
                                                            
                                                         
                                                                
                                                            
                                                            
                                                               (SA) Szaúd-Arábia (kizárólag kedvtelésből tartott állatok baromfiból származó feldolgozott eledele)
                                                            
                                                         
                                                                
                                                            
                                                            
                                                               (GE) Grúzia (kizárólag kedvtelésből tartott állatok feldolgozott eledele, kivéve a konzervált eledelt)
                                                            
                                                         
                                             
                                                    
                                                
                                                
                                                   Halból származó anyagokból előállított, kedvtelésből tartott állatoknak szánt feldolgozott eledel esetében a 2006/766/EK határozat II. mellékletében felsorolt harmadik országok.
                                                
                                             
                                 
                        
                           
                                       a)
                                    
                                    
                                       Kedvtelésből tartott állatok konzervált eledele esetében: XV. melléklet, 3(A) fejezet.
                                    
                                 
                                       b)
                                    
                                    
                                       Kedvtelésből tartott állatok feldolgozott eledele esetében, kivéve a konzervált eledelt: XV. melléklet, 3(B) fejezet.
                                    
                                 
                                       c)
                                    
                                    
                                       Műcsont esetében: XV. melléklet, 3(C) fejezet.
                                    
                                 
                                       d)
                                    
                                    
                                       Kedvtelésből tartott állatok nyers eledele esetében: XV. melléklet, 3(D) fejezet.”